open-index/open-wikipedia-markdown huggingface dataset:
Hipnoze

[thumb|[Rihards Bergs|Riharda Berga glezna "Hipnozes seanss"]]

**Hipnoze** (, *hypnos* — ‘miegs’) ir mākslīgi izraisīts izmainītas apziņas stāvoklis, kas uzskatāms par stāvokli starp nomodu un miegu. Hipnoze tiek uzskatīta kā par medicīniskas terapijas veidu, tā arī par īpašu, līdz galam neizpētītu psihisku fenomenu. Tai ir daudzi skaidrojumi, piemēram, tā tiek uzskatīta par iztēles formu, par lomu izspēles fenomenu, par transa paveidu, dziļas relaksācijas stāvokli.

Atšķirībā no meditācijas hipnoze ir mijiedarbība starp diviem cilvēkiem, no kuriem viens ir hipnotizētājs, kurš dod hipnotiskās instrukcijas, bet otrs — hipnotizējamais, kas tās izpilda. Iespējama arī grupas hipnoze. Starp hipnozes dalībniekiem veidojas cieša saikne, ko dēvē par "raportu". Somnambulismu var uzskatīt par dziļāko hipnozes līmeni, kad hipnotizējamais ar vārdiem ir pilnīgi pakļauts.

Hipnotizējot tiek izmantota suģestija; lai cilvēku varētu hipnotizēt, viņam jābūt atslābinātam (relaksētam) kā fiziski, tā psihiski un jāgaida īpašas sajūtas, ko veicina hipnotizētājs. Liela nozīme ir hipnotizējamā selektīvajai uzmanībai — viņa uzmanībai jābūt koncentrētai uz savu iztēli un iekšējām sajūtām. Hipnotizējamais ir motivēts pakļauties hipnotizētāja vēlmēm (protams, līdz zināmai robežai); hipnozes laikā tiek aktivēts pakļaušanās instinkts. Piemēram, hipnozes laikā iespējams iedvest, ka hipnotizējamā roka kļūst tik viegla, ka var peldēt gaisā, un roka tiešām pacelsies gaisā, jo būs grūti nepakļauties hipnotizētāja instrukcijai.

## Vēsture
Hipnotiska iedarbība pazīstama jau no pirmatnējo cilšu laikiem, kad cilšu locekļi pakļāvās šamaņu gribai. Hipnozi pielietoja priesteri Senajā Ēģiptē, Indijā, Tibetā, vēlāk arī Senajā Grieķijā un Senajā Romā. Eiropā hipnozi ieviesa ārsts Antons Mesmers 18. gadsimtā un nosauca to par dzīvnieku magnētismu. Viņš hipnozes fenomenu izskaidroja ar īpašiem "magnētiskiem fluīdiem", ko hipnozes dalībnieki it kā nodod viens otram. Hipnozi tolaik dēvēja arī par "mesmerismu". Terminu ‘hipnoze’ ieviesa angļu ārsts Džeimss Breids (*James Braid*) 1843. gadā.

## Izmantošana
Hipnozi izmanto psihoterapijā dažādu slimību ārstēšanā. To var izmantot psihiskai atslābināšanai un trauksmes samazināšanai, var iedvest riebumu pret alkoholu vai noteiktu ēdienu, var celt pacienta pašapziņu; ārstēt atmiņas traucējumus, funkcionālus seksuālus traucējumus, mazināt sāpes dzemdību laikā, pat mazināt "zobārsta fobiju". Hipnozi nav ieteicams izmantot emocionāli jūtīgiem pacientiem ar destruktīvām vai pašnāvnieciskām tieksmēm. Grūti hipnotizējami ir slimnieki ar obsesīviem traucējumiem vai anoreksiju. Ārsti psihoterapeiti hipnozi mēdz apgūt pēc savas iniciatīvas, tā neietilpst obligātajā psihiatrijas kursā un nav noteikti rekomendējama pacientiem.

## Atsauces
Kaļčika

**Kaļčika** (), vēstures avotos arī **Kalka** (), ir upe Ukrainā, Doneckas un Zaporižjas apgabalos. Sākas Pieazovas augstienē uz Zaporižjas un Doneckas apgabalu robežas, tek pa Pieazovas zemieni dienvidaustrumu virzienā. Ietek Kaļmiusas upē Mariupoles pilsētā  pirms tās ietekas Azovas jūrā.

Pēc vispārpieņemtās vēsturnieku versijas Kaļčikas upes augštecē tagadējā Kamjaņi Mohilu rezervāta teritorijā 1223. gada maijā notika kauja pie Kalkas upes, kurā mongoļu karaspēks Dzeva (Džebes) un Subedeja vadībā sakāva apvienoto Kijivas Krievzemes un polovciešu karaspēku. 1380. gadā pie Kaļčikas upes notika kauja starp divu Zelta Ordas hana Tohtamiša un karavadoņa Mamaja vadītajiem karaspēkiem, kuras laikā lielākā Mamaja karaspēka daļa pārgāja Tohtamiša pusē.

## Atsauces
Erzju valoda

**Erzju valoda** (*эрзянь кель*) ir viena no divām mordviešu valodām. Agrāk kopā ar mokšu valodu dažkārt uzskatīta par vienu kopēju mordviešu valodu. Pieder urāliešu valodu saimei, ietilpst Volgas somu valodu grupā. Izplatīta Krievijas Pievolgas reģionā, ir viena no Mordvijas Republikas oficiālajām valodam.

Pēc dažādiem avotiem erzju valodu prot no  līdz pat  cilvēku, jo Krievijas tautas skaitīšanas avotos netiek atsevišķi norādīta erzju vai mokšu valoda, bet gan "mordviešu, erzju, mokšu" kopēja prašana. Citi avoti sniedz informāciju par ievērojami lielāku skaitu valodas pratēju: aptuveni 250 000.

Kopš 2006. gada Mordvijā erzju vai mokšu valoda (atkarībā no skolotāja pieejamības) ir tikusi ieviesta kā obligāts mācību priekšmets visās skolās no 2. līdz 6. klasei 2 stundas nedēļā.

Erzju valoda ir minēta apdraudēto vai gandrīz apdraudēto valodu sarakstā.

## Alfabēts
Erzju alfabēts ir identisks tai radniecīgās mokšu valodas alfabētam, tie abi savukārt ir identiski krievu valodas alfabētam. Zemāk tas dots ar atbilstošo transkripciju latīņu alfabētā.

## Skatīt arī
* Mordviešu valoda

## Atsauces

## Literatūra
* 

## Ārējās saites
Mokšu valoda

**Mokšu valoda** līdzās erzju valodai ir viena no mordviešu valodām, kas agrāk tikušas uzskatītas par vienu kopēju valodu (skatīt erzju un mokšu valodu salīdzinājumu). Mordviešu valodas ietilpst Volgas somu valodu grupā.

Saskaņā ar 2010. gada Krievijas tautas skaitīšanas rezultātiem Krievijas Federācijas teritorijā bija 2030 mokšu valodas pratēju. Citi avoti gan sniedz informāciju par ievērojami lielāku pratēju skaitu: aptuveni 614 000.

Kopš 2006. gada Mordvijā erzju vai mokšu valoda (atkarībā no skolotāja pieejamības) ir ieviesta kā obligāts mācību priekšmets visās skolās no 2. līdz 6. klasei pa 2 stundām nedēļā.

## Alfabēts
Mokšu alfabēts ir identisks tai radniecīgās erzju valodas alfabētam, tie abi savukārt ir identiski krievu valodas alfabētam. Zemāk tas dots ar atbilstošo transkripciju latīņu alfabētā.

## Valodas piemērs
Fragments no Apustuļu darbiem mokšu valodā (tekstam ir pieejami arī izrunas audiofaili) ar tulkojumu latviešu valodā.

## Atsauces
Latvijas Grand Prix

**Latvijas ''Grand Prix*** ir [[spīdvejs|svīdveja]] *Grand Prix* izcīņa, kas līdz 2017. gadam notika [[Daugavpils|Daugavpilī]], no 2023. gada notiek [[Rīga|Rīgā]] [[Biķernieku trase|Biķernieku trasē]] [[Latvija|Latvijā]]. Līdz 2017.gadam visas *Grand Prix* izcīņas notikušas [[Lokomotīve (stadions)|Latvijas spīdveja centra]] trasē, kuras garums ir 373 m.

Pirmoreiz Latvijas *Grand Prix* notika 2006. gadā, tajā uzvarēja amerikānis [[Gregs Henkoks]], kas kopumā Latvijas *Grand Prix* ir uzvarējis trīs reizes. Augstāko sasniegumu starp Latvijas sportistiem ir guvis [[Ķasts Puodžuks]], kas 2014. gadā sasniedza pusfinālu un ieņēma 5. vietu.

Sākotnēji 2014. gada Latvijas *Grand Prix* bija paredzēts rīkot [[Biķernieku trase|Biķernieku trasē]], [[Rīga|Rīgā]], tomēr laikapstākļu dēļ dienā, kad bija jānotiek *Grand Prix'' izcīņai Rīgā, sacensību norisi pārcēla uz Daugavpili, kur posmu aizvadīja nākamajā dienā.

## Uzvarētāji

## Atsauces
Mariešu valoda

**Mariešu valoda** ir Volgas somu valodām piederoša valoda. Tai ir divi standartizēti varianti: pļavu mariešu un kalnu mariešu, pirmais no tiem ir daudzskaitlīgāks.

## Uzsvars
Uzsvars mariešu valodā parasti ir uz vārda pēdējā "pilnā" patskaņa. Pilni patskaņi ir visi, izņemot ⟨ы⟩  (vidēja mēles pacēluma vidējās rindas patskani) un patskaņus ⟨е, о, ӧ⟩ vārdu noslēdzošā pozīcijā.

Sekojošajā tekstā uzsvērtie patskaņi ir norādīti treknrakstā (šim tekstam ir pieejams arī izrunas audiofails):

## Alfabēts
Zemāk doti pļavu mariešu un kalnu mariešu alfabēti ar atbilstošo transkripciju latīņu alfabētā.

## Ārējās saites

## Atsauces
Augusts Neidharts fon Gneizenavs

**Augusts Vilhelms Antonijs grāfs Neidharts fon Gneizenavs** (; dzimis , miris ) bija Saksijā dzimis prūšu ģenerālfelsmaršals, Napoleona karu varonis.

Izcēlās kā viens no Kolbergas aplenkuma aizstāvju līderiem 1807. gadā. Vēlākos gados bija fon Blihera štāba priekšnieks, dodams būtisku ieguldījumu uzvarā Vaterlo kaujā.

Gneizenava vārdā tikuši nosaukti vairāki kuģi. Kolbergas aplenkums kļuva par vienu no Prūsijas, vēlāk nacistiskās Vācijas, militārajām leģendām.

## Ārējās saites
Lokomotīve (stadions)

**"Lokomotīve"** ir spīdveja stadions Jelgavas ielā 54, Daugavpilī, Latvijā. Tā ir nacionālā sporta bāze. Šajā stadionā tiek aizvadīts Latvijas ''Grand Prix'' posms *[[Speedway Grand Prix]]* seriāla ietvaros. Tāpat šī ir kluba "Lokomotīve" mājas trase.

Treks ir 373 metrus garš. Pašreizējo trases rekordu (66,01 s) 2010. gadā uzstādījis Grigorijs Laguta.

## Atsauces

## Ārējās saites
*
Daugavpils "Lokomotīve"

**Daugavpils "Lokomotīve"** ir spīdveja klubs, kas atrodas Daugavpilī, Latvijā. Tas pašlaik startē Polijas pirmajā līgā. Mājas sacensības tiek aizvadītas "Lokomotīves" trekā.

Spīdveja attīstību Daugavpilī un Latvijā sāka Dmitrijs Dribincevs, kurš pilsētas sporta komitejai ierosināja veidot spīdveja sekciju. Klubs dibināts 1964. gadā ar nosaukumu **"Iskra"**. 

Polijas līgā tiek startēts kopš 2005. gada, pirms tam klubs startēja Krievijas līgā. Polijas līgā augstākais sasniegums ir 2015. gadā izcīnītā pirmā vieta pirmajā līgā.

## Atsauces


## Ārējās saites
*  /
979. gads

**979. gads** () bija parastais gads, kas pēc Jūlija kalendāra sākās trešdienā.
## Notikumi
* Pirmo reizi minēta Beļģijas galvaspilsēta Brisele, sakarā ar to, ka Lejaslotringas grāfs Kārlis uzcēlis cietoksni.
## Dzimuši
* 
## Miruši
*
976. gads

**976. gads** () bija garais gads, kas pēc Jūlija kalendāra sākās sestdienā.
## Notikumi
* Pirmo reizi minēta Čehijas pilsēta Plzeņa, kā kaujas vieta starp Bohēmijas kņazu Boļeslavu II un Svētās Romas impērijas imperatoru Otonu II. 
## Dzimuši
* 
## Miruši
*
977. gads

**977. gads** () bija parastais gads, kas pēc Jūlija kalendāra sākās pirmdienā.

## Notikumi
* Dibināta Gaznevīdu impērija.
* Persiešu dzejnieks Firdousī sāka rakstīt eposu "Šāhnāme".

## Dzimuši
*

## Miruši
*
970. gads

**970. gads** () bija parastais gads, kas pēc Jūlija kalendāra sākās sestdienā.

## Notikumi
* Bizantijas imperators Joans I Cimishijs (Ιωάννης Τσιμισκής) izmitina Filipopoles apkārtnē apmēram 200 000 armēņu paulikāņus, rezultātā Filipopole kļūst par paulikāņu centru Eiropā.
* Par Norvēģijas karali kļūst Haralds I Zilzobis.
* rūsu ķēniņš Svendoslavs Ingvara dēls (krievu: *Святослав*) ar savu vikingu karadraudzi iekaroja Donavas lejteci, kur plānoja pārcelt savu rezidenci.
974. gads

**974. gads** () bija parastais gads, kas pēc Jūlija kalendāra sākās ceturtdienā.
## Notikumi
* Rakstos pirmo reizi minēta Vācijas pilsēta Tauha un Baltkrievijas pilsēta Vitebska.
## Dzimuši
* 
## Miruši
*
968. gads

**968. gads** () bija garais gads, kas pēc Jūlija kalendāra sākās trešdienā.
## Notikumi
* Pirmo reizi minēta Poznaņa, kā pirmā Polijas bīskapa rezidence.
* Svjatoslava karaspēks ieņēma Bulgārijas galvaspilsētu Preslavu.
* vikingi izpostīja Santjago de Kompostelas pilsētu un nogalināja tās bīskapu.

## Dzimuši
* 
## Miruši
*
Slepenie sakari

**"Slepenie sakari"** (), arī **"Slepenās afēras"**, ir amerikāņu seriāls, kura autori ir Mets Kormans un Kriss Ords. Seriāls kopš  tiek pārraidīts *[[USA Network]]* televīzijas kanālā. Pašlaik seriālam ir iznākušas piecas sezonas un vairāk nekā 70 sērijas. Seriāls ir ticis izrādīts arī Latvijā.

Seriāls ir par jauniņo Centrālās izlūkošanas pārvaldes aģenti Eniju Volkeri, kurai iejusties jaunajā darbā palīdz aklais tehnoloģiju speciālists. Tajā galvenās lomas attēlo Paipera Perabo, Kristofers Gorhems, Keri Mečeta, Anna Dudeka, Sendhils Ramamurti, Pīters Galahers, Hills Hārpers un Niks Bišops.

Seriāla pirmās sezonas sēriju nosaukumi, izņemot pirmo, bija *[[Led Zeppelin]]* dziesmu nosaukumi, visu otrās sezonas sēriju nosaukumi — R.E.M. dziesmu nosaukumi, trešās sezonas — Deivida Bovija, ceturtās sezonas — *[[The Pixies]]*, piektās sezonas — *[[Pavement]]*.

## Ārējās saites
*
Tesco

thumb|Tesco

***Tesco*** ir 1919. gadā dibināta starptautiska mazumtirdzniecības ķēde. Uzņēmuma galvenā mītnes vieta atrodas Česhuntā, Hārtfordšīrā, Anglijā, Lielbritānijā.

*Tesco* ir otrā lielākā (pēc *[[Walmart]]*) mazumtirdzniecības ķēde pasaulē pēc peļņas un trešā lielākā pēc apgrozījuma. Veikala ķēde ir pārstāvēta 12 valstīs un tas ir izplatītākais veikalu tīkls Apvienotajā Karalistē (30 % no kopējā tirgus), Taizemē, Īrijā un Malaizijā.

## Atsauces

## Ārējās saites

*
Beda Cienījamais

**Svētais Beda Cienījamais ** (, dzimis 672./673. gadā, miris ) bija benediktiešu Monkvīrmutas-Džarovas abatijas (*Monkwearmouth–Jarrow Abbey*) mūks Anglijas ziemeļaustrumos. Mūsdienās no klostera saglabājusies Svētā Pētera baznīca Sanderlendā.

Līdzās citiem darbiem, Bedas pazīstamākais darbs ir 731. gadā pabeigtā "Angļu tautas baznīcas vēsture" (*Historia ecclesiastica gentis Anglorum*), kas ir svarīgs Anglijas vēstures avots. Kaut arī laika skaitīšanu no *[[Anno Domini]]* izgudroja Dobrudžas mūks Dionīsijs Mazais, līdz ar Bedas baznīcas vēsturi tā plaši ieviesās vēstures literatūrā. Vēsturiski Bedas rakstos pirmoreiz ir minēti Bībeles trīs gudro vārdi Kaspars, Melhiors un Baltazars.

Pēc nāves tika apglabāts Daremas baznīcā, ap 1020. gadu pīšļi tika pārcelti uz Daremas katedrāli. 1899. gadā pāvests Leons XIII atzina Bedu par baznīcas doktoru.

## Ārējās saites
Alžīras kasba

**Alžīras kasba** () ir citadele senajā Alžīras pilsētas daļā. Pilsētas daļa atrodas pie Vidusjūras. Apbūve pārsvarā ir turku stila. Ar vārdu kasba apzīmē arī citus cietokšņus un citadeles vairākās Ziemeļāfrikas vietās.

## Vēsture
Alžīras kasba tika uzcelta uz senās feniķiešu pilsētas Ikosiumas drupām. Šī bija neliela pilsēta, kas atrādās kalnā un bija sadalīta divās daļās: augšējā un apakšējā. Kasbā atrodas vairākas mošejas un minareti. 1791. gadā kasbā tika uzcelta pašā pils.

1839. gadā pilī ievācās franču gubernators, bet 1860. gadā Alžīras kasbu apmeklēja Napoleons III un Eiženija de Montiho.

Alžīrijas neatkarības cīņu laikā (1954—1962) kasbā atradās Nacionālā atbrīvošanas fronte. 1992. gadā Alžīras kasba tika iekļauta UNESCO pasaules mantojuma sarakstā.

## Stāvoklis
2008. gada augustā informācijas aģentūra *[[Reuters]]* paziņoja, ka Alžīras kasba atrodas aizlaistā stāvoklī un atsevišķas citadeles daļas atrodas uz sabrukšanas robežas. Pamatproblēma ir lielajā iedzīvotāju skaitā un kasbas pārapdzīvotībā.


Attēls:Casbah baths.jpg|Kasbas pils
Attēls:Casbah of Algiers 1.JPG|Ielas skats
Attēls:House interior casbah algiers.jpg|Dzīvojamās mājas iekšējā arhitektūra
Attēls:Algiers fishing port.jpg|Zvejniecības osta


## Atsauces
BG Group

***BG Group plc*** bija Apvienotās Karalistes enerģētikas uzņēmums. Tas bija dibināts 1997. gadā. 2016. gadā *BG Group* nonāca *[[Royal Dutch Shell]]* īpašumā.

*BG Group* nodarbojās ar naftas un dabasgāzes izpēti un ieguvi un bija viens no lielākajiem sašķidrinātās dabasgāzes piegādātājiem pasaulē. Uzņēmuma galvenā mītnes vieta bija Redingā, Bērkšīrā, Anglijā, Apvienotajā Karalistē. Tai bija savas pārstāvniecības 25 pasaules valstīs. 

Grupa katru dienu saražoja apmēram 680 000 barelu degvielas. Pēc 2009. gada 31. decembra datiem uzņēmuma uzkrājumu veido 410 000 000 m3 ar degvielu.

*BG Group* akcijas tika kotētas Londonas Fondu biržā un bija iekļautas *[[FTSE 100 Index]]* un *[[Stoxx Europe 50]]* sarakstā. Tas bija septītais lielākais Londonas Fondu biržā iekļautais uzņēmums.

## Vēsture
1997. gadā enerģētikas uzņēmums *[[British Gas]]* sadalījās divos uzņēmumos: ***BG plc*** (gāzes izpēte un ieguve, starptautiskās operācijas, Lielbritānijas gāzes transportēšanas un sadales bizness *Transco*) un *[[Centrica|Centrica plc]]* (gāzes pārdošana un gāzes ieguve *Morecambe* līcī.
1999. gadā *BG plc* tika pārdēvēts par ***BG Group plc***.

2000. gada 23. oktobrī no *BG Group* atdalīts gāzes transportēšanas tīkls uzņēmumā *[[Lattice Group|Lattice Group plc]]* (2002. gadā tas apvienojās ar *[[National Grid|National Grid plc]]*).

2008. gada oktobrī *BG Group* par 3,4 miljardiem USD nopirka *Queensland Curtis LNG*, lai darbotos Āzijas sašķidrinātās dabasgāzes tirgū.

2012. gada oktobrī pārdoti Indijas gāzes sadales uzņēmuma *Gujarat Gas Company* 65 % valstij piederošajam *Gujarat State Petroleum Corporation*.

2015. gada 8. aprīlī paziņots, ka panākta vienošanās par *BG Group* pārdošanu enerģētikas uzņēmumam *[[Royal Dutch Shell]]* par 64 miljardiem eiro. Darījums tika pabeigts 2016. gada 15. februārī.

## Atsauces
Somugri

thumbnail|235px|Somugru valodu izplatība, kas sakrīt ar somugru apdzīvoto teritoriju
**Somugri** ir tautu grupa, kas dzīvo Ziemeļeiropā, Austrumeiropā, Ziemeļāzijā un Vidusdonavas zemienē. Somugri galvenokārt lieto somugru valodas, bet daļa ir asimilējušies un ikdienā lieto citu valodu. Lielākās somugru tautas ir ungāri (13—14 miljoni), somi (6—7 miljoni), igauņi (1,1 miljons) un mordvieši (0,7 miljoni), no mazākajām var izdalīt lībiešus (gandrīz izzuduši), mansus, hantus, udmurtus un citus, somugru kopskaits ir aptuveni 24 miljoni. 

Senākās liecības par urāliešu tautām ir datējamas ar aptuveni 6000–8000 gadiem. Šīs tautas dzīvoja ap Urālu kalniem, kur viņu priekšteči veidoja kopīgu valodu un kultūru. Somugri sāka izplatīties uz rietumiem un ziemeļiem, kur šodien atrodas Somija, Baltijas valstis un Krievijas daļas. Laika gaitā somugru tautas attīstījās atsevišķās grupās, kas radīja šodien zināmās tautas. Kristietības izplatība 11.–13. gadsimtā radīja lielu ietekmi uz somugru tautām, īpaši somiem un igauņiem, kas nokļuva Zviedrijas un Livonijas (vācu ordeņa) ietekmē. Somija un Igaunija kļuva par neatkarīgām valstīm 20. gadsimta sākumā, bet citas somugru tautas (piemēram, līvi un vepsi) ir pakļauti pārtautošanai.

## Ārējās saites
Rīgas Kazaņas Dievmātes ikonas baznīca

**Rīgas Kazaņas Dievmātes ikonas pareizticīgo baznīca** ir Latvijas Pareizticīgās Baznīcas dievnams Rīgā, Latvijā. Atrodas Lielā Kalna ielā 19/21.

Baznīca tikusi celta ap 1815. gadu vecajos Visu svēto pareizticīgo kapos Maskavas forštatē kā **Visu svēto pareizticīgo baznīca**. 1882. gadā tā tikusi demontēta un pārvietota uz jaunajiem Svētā Ivana kapiem, te tā iesvētīta kā **Jāņa Priekšteča pareizticīgo baznīca**. 1934. gadā iesvētīta ar pašreizējo nosaukumu, jo blakus atradusies jaunā Svētā Jāņa Priekšteča baznīca. Pēc 30 gadiem baznīca tika slēgta, tomēr jau 1969. gadā to nodeva Rīgas Svētā Antona Romas katoļu draudzei. Pareizticīgajiem atkal nodota 2005. gadā.

Vairākas reizes baznīcai ir mainīta konfesionālā piederība, nosaukums un atrašanās vieta. Šī ir viena no senākajām koka baznīcām Rīgā.

## Atsauces

## Ārējās saites
* Kazaņas Dievmātes ikonas baznīca
Apzīmētājs

**Apzīmētājs** jeb **atribūts** ( — ‘piešķirtais’) ir teikuma palīgloceklis, kas raksturo lietvārdu vai arī kādu tā nozīmē lietotu vārdu. Vairākās indoeiropiešu valodās, tai skaitā latviešu valodā, tiek izšķirts saskaņotais un nesaskaņotais apzīmētājs. Saskaņotais apzīmētājs ar lietvārdu saskaņojas dzimtē, locījumā un skaitlī. Apzīmētājs izsaka pazīmi, kā arī īpašību, konkrētāk: īpašību, piederību, vielu, noderību, saturu, sastāvu, darbības subjektu, darbības objektu un daudzumu. Latviešu valodā tas parasti atrodas pirms apzīmējamā vārda.

Apzīmētājs teikumā atbild uz jautājumiem *kāds?*, *kurš?*, *cik?*, *kā?*. Tas teikumā var tikt izteikts ar īpašības vārdu, skaitļa vārdu, vietniekvārdu, lokāmo divdabi, lietvārdu ģenitīvā, darbības vārdu nenoteiksmē, deklinējamu vārdu ar prievārdu vai saitiņu.

Tēlaini apzīmētāji tiek saukti par epitetiem.

## Atsauces

## Ārējās saites
* AILab ieraksts
Marjama Mīrzāhāni

**Marjama Mīrzāhāni** (; dzimusi , mirusi ) bija Irānas un ASV matemātiķe.

1994. un 1995. gadā Mīrzāhāni izcīnīja zelta medaļu Starptautiskajā matemātikas olimpiādē. 1995. gada olimpiādē kļuva par pirmo Irānas skolnieci, kas sasniegusi perfektu rezultātu. 1999. gadā ieguva bakalaura grādu universitātē Irānā. 2004. gadā ieguvusi doktora grādu Hārvarda Universitātē. Kopš 2008. gada ir matemātikas profesore Stenforda Universitātē.

2014. gadā Mīrzāhāni kļuva par pirmo sievieti, kas saņēmusi vienu no augstākajiem apbalvojumiem matemātikā — Fīldsa medaļu. Tā tikusi piešķirta par darbu kompleksajā ģeometrijā.

Mīrzāhāni mira  no krūts vēža, kas pirmoreiz viņai tika diagnosticēts 2013. gadā.

## Atsauces
Nikolajs Kropotkins

**Kņazs Nikolajs Kropotkins** (, dzimis , miris ) bija Krievijas Impērijas valsts darbinieks, Siguldas kā plaši pazīstama kūrorta dibinātājs.

## Dzīvesgājums
Dzimis Harkivas gubernatora Dmitrija Kropotkina un viņa sievas Olgas, dzimušas Borhas, ģimenē. Tēvu 1879. gadā nogalināja teroristu organizācijas "Narodnaja Voļa" kaujinieks. Nikolajs Kropotkins Krievijas valsts dienestā no 1892. gada. 1905. gada revolūcijas laikā Nikolajs Kropotkins aktīvi aizstāvēja apkārtnes muižnieku un mācītāju intereses. No 1907. līdz 1912. gadam bija Kurzemes guberņas vicegubernators, bet no 1912. līdz 1915. gadam — Vidzemes guberņas vicegubernators.

Tēvs caur laulībām ar Olgu Borhu bija ieguvis īpašumā Siguldas muižu ar Siguldas Jauno pili. Nikolajs to mantoja 1898. gadā līdz ar mātes nāvi. Enerģiski attīstīja Siguldu kā kūrortu, reklamējot to kā "Vidzemes Šveici". Izbūvēja viesnīcu, kamaniņu trasi, pastaigu takas un citu infrastruktūru, tai skaitā izmantojot naudu no zemnieku zemju izpirkšanas.

Iskolata varas laikā 1917. gadā aizbēga uz Krieviju, tomēr 1918. gadā atgriezās Latvijā, ko tolaik bija okupējusi Vācija. 1919. gadā pieslējās Bermonta-Avalova armijai un iestājas pret Latvijas neatkarību. Agrārās reformas gaitā Kropotkina īpašumi, to skaitā pils, tika atsavināta par labu valstij.

1920. gadā atstāja Latviju. Miris Berlīnē. Izpildot viņa vēlēšanos, 2014. gada jūnijā pārapbedīts dzimtas kapos Siguldā.

## Atsauces

## Ārējās saites
* Par Kropotkinu lapā "Latvijas krievi"
Oahaka (pilsēta)

**Oahaka de Huaresa** () ir pilsēta Meksikā, Oahakas štata galvaspilsēta un lielākā pilsēta. Pilsēta atrodas Meksikas dienvidos, plakankalnē 1557 metru virs jūras līmeņa. 2021. gadā Oahakas aglomerācijā dzīvoja 715 000 iedzīvotāji. Pēc iedzīvotāju skaita tā ir divdesmitā lielākā Meksikas pilsēta.

Pilsētas ekonomika lielākoties balstās uz tūrisma nozari, jo pilsētas teritorijā atrodas liels skaits labi saglabājušos kolonizācijas ēras būvju. 77% no iedzīvotājiem nodarbojas ar tūrismu saistītā nozarē. Pārējās lielākās tautsaimniecības nozares ir ieguves rūpniecība un ražošana, kas nodarbina 20% iedzīvotāju. Pilsētas vēsturisko centru kopā ar netālu esošo Montealbanas senpilsētu 1987. gadā iekļāva UNESCO Pasaules mantojuma sarakstā kā koloniālās pilsētplānošanas paraugu.

## Festivāli un tradīcijas
"Noche de Rábano" jeb Redīsu nakts ir Oahakas pilsētas svētku tradīcija. Vietējie matnieki demonstrē no lieliem redīsiem veidotus dažādus priekšmetus, kas bieži tiek dekorēti arī ar citiem augu materiāliem. Pasākums ilgst tikai dažas stundas, pilsētas galvenajā laukumā, kur pulcējas liels skaits iedzīvotāju lai apskatītu izveidotos darbus. Šie svētki notiek katru gadu 23. decembrī.

Pasākums attīstījās no dominikāņu Ziemassvētku tradīcijas, kad 23. decembra vakarā viņi ieturēja svētku vakariņas. Galdu dekorēšanai vietējie mūku kalpi greba redīsus un izgreznoja tos ar ziediem un citiem augiem. Tas noveda pie tā ka 23. decembrī sāka svinēt šos svētkus.  Šie svētki ir izauguši par nozīmīgu kultūras pasākumu pilsētā, un tagad tos sponsorē pilsēta.
 
## Atsauces

## Ārējās saites
Pielikums (valodniecība)

**Pielikums** jeb **apozīcija** (, cēlies no  — ‘pielikums’) ir teikuma palīgloceklis, kas raksturo vai precizē paskaidrojamo vārdu, kurš var būt lietvārds, vietniekvārds vai lietvārda nozīmē lietots vārds. Pašu pielikumu izsaka ar lietvārdu. Ar pielikumu var izteikt pazīmi, dienesta pakāpi, radniecību, īpašību, nodarbošanos, tautību, piederību pie kādas teritorijas.

Pielikums ar tā paskaidrojamo vārdu saskaņojas locījumā, kā arī, ja tas ir iespējams, dzimtē un skaitlī. Ja pielikumam ir savi apzīmētāji, tad veidojas **pielikuma grupa**. Pielikums atrodas pirms paskaidrojamā vārda; ja tas atrodas pēc tā, tad veidojas savrupināts pielikums vai pielikuma grupa. Savrupinātu pielikumu no pārējā teikuma atdala ar komatu vai, ja tas atrodas teikuma beigās, ar domuzīmi. Pielikums var atrasties teikuma sākumā, vidū un beigās.

## Atsauces

## Ārējās saites
* AILab ieraksts
Papildinātājs

**Papildinātājs** jeb **objekts** ( — ‘priekšmets’) ir teikuma palīgloceklis, kas nosauc darbības objektu, rezultātu vai līdzekli. Tas atbild uz jautājumiem *kā?, kam?, ko?, ko darīt?,* jautājamo vietniekvārdu *kas?* savienojumā ar prievārdu — *ar ko? par ko? pret ko? no kā? pie kā? pēc kā?* un citiem.

Papildinātājus iedala vienkāršos un saliktos. Vienkāršos papildinātājus var izteikt ar deklinējamu vārdu un prievārdu, darbības vārdu nenoteiksmē, deklinējamu vārdu ģenitīvā, datīvā, akuzatīvā (retāk lokatīvā). Saliktos papildinātājus var izteikt ar nedalāmu vārdu savienojumu un saliktu nosaukumu. Pēc saistījuma veida papildinātājus var iedalīt tiešos un netiešos.

## Atsauces
Filips de Šampēņs

**Filips de Šampēņs** (; dzimis , miris ) bija Briselē dzimis franču baroka mākslinieks.

Dzimis Briselē, nabadzīgā ģimenē. 1621. gadā pārcēlās uz Parīzi, kur kopā ar Nikolā Pusēnu piedalījās Luksemburgas pils dekorēšanā. Vēlāk strādājis Marijas de Mediči un kardināla Rišeljē uzdevumos. 1648. gadā viens no Glezniecības un skulptūras akadēmijas (*Académie royale de peinture et de sculpture*) dibinātājiem. Dzīves otrajā pusē ietekmējies no jansenisma kustības. Atstājis lielu daudzumu darbu, no kuriem daudzi ir portreti.

## Galerija

Champaigne Portrait of Richelieu.jpg|Kardināla Rišeljē portrtets (ap 1640.g.)
Philippe de Champaigne - Le sacrifice d'Isaac.jpg|Īzaka upurēšana
Last supper-Philippe de Champaigne-MBA Lyon A40-IMG 0397.jpg|Pēdējais vakarēdiens.
Philippe de Champaigne - Saint Joseph - 1978.545 - Fogg Museum.jpg|Svētais Jāzeps (ap 1650.g.) 


## Ārējās saites
38 (skaitlis)

**38 (trīsdesmit astoņi)** ir naturāls skaitlis, kas veselo skaitļu rindā atrodas starp 37 un 39. Gada trīsdesmit astotā diena ir 7. februāris.

Romiešu skaitļu sistēmā 38 tiek pierakstīts šādi — XXXVIII , bet binārajā skaitīšanas sistēmā trīsdesmit astoņi ir 1001102, oktālajā skaitīšanas sistēmā — 468 un heksadecimālajā skaitīšanas sistēmā — 2616. Trīsdesmit astoņi ir pāra skaitlis.

Ķīmisko elementu periodiskā tabulā trīsdesmit astoņi ir stroncija (Sr) atomskaitlis.

## Skatīt arī
* 38. gads p.m.ē.
* 38. gads
39 (skaitlis)

**39 (trīsdesmit deviņi)** ir naturāls skaitlis, kas veselo skaitļu rindā atrodas starp 38 un 40. Gada trīsdesmit devītā diena ir 8. februāris.

Romiešu skaitļu sistēmā 39 tiek pierakstīts šādi — XXXIX , bet binārajā skaitīšanas sistēmā trīsdesmit deviņi ir 1001112, oktālajā skaitīšanas sistēmā — 478 un heksadecimālajā skaitīšanas sistēmā — 2716. Trīsdesmit deviņi ir nepāra skaitlis.

Ķīmisko elementu periodiskā tabulā trīsdesmit deviņi ir itrija (Y) atomskaitlis.

## Skatīt arī
* 39. gads p.m.ē.
* 39. gads
43 (skaitlis)

**43 (četrdesmit trīs)** ir naturāls skaitlis, kas veselo skaitļu rindā atrodas starp 42 un 44. Gada 43. diena ir 12. februāris. 

Romiešu skaitļu sistēmā 43 tiek pierakstīts šādi — XLIII , bet binārajā skaitīšanas sistēmā četrdesmit trīs ir 1010112, oktālajā skaitīšanas sistēmā — 538 un heksadecimālajā skaitīšanas sistēmā — 2B16. Četrdesmit trīs ir nepāra skaitlis.

Ķīmisko elementu periodiskā tabulā 43 ir tehnēcija (Tc) atomskaitlis.
## Skatīt arī
* 43. gads p.m.ē.
* 43. gads
964. gads

**964. gads** () bija garais gads, kas pēc Jūlija kalendāra sākās piektdienā.

## Notikumi
* Par Romas pāvestu kļūst Leons VIII.
* Svjatoslavs Igorevičs devās karagājienā pret vjatičiem.
956. gads

**965. gads** () bija garais gads, kas pēc Jūlija kalendāra sākās otrdienā.

## Notikumi
* Zemestrīce smagi sabojā Aleksandrijas bāku.

## Dzimuši
* Svētais Adalberts no Prāgas (*Svatý Vojtěch*), Prāgas bīskaps, kurš tika nogalināts, mēģinot kristianizēt prūšus (miris 997. gadā)
948. gads

**948. gads** () bija garais gads, kas pēc Jūlija kalendāra sākās sestdienā.

## Notikumi
* Dibināta Sentolbansas skola Anglijā.
947. gads

**947. gads** () bija parastais gads, kas pēc Jūlija kalendāra sākās piektdienā.

## Notikumi
* Iespējams, dibināta Baltkrievijas pilsēta Vitebska.
Apstākļi

**Apstākļi** ir teikuma palīglocekļi, kas norāda darbības apstākļus un apstākļa vārda vai īpašības vārda mēru. Apstākļus iedala sešās grupās: laika, vietas, veida, cēloņa, nolūka un mēra apstākļos. Vienkāršie apstākļi var būt izteikti ar patstāvīgu vārdu vai arī ar patstāvīgu vārdu kopā ar prievārdu. Saliktie apstākļi var tikt izteikti ar nedalāmiem vārdu savienojumiem un saliktu nosaukumu.

Savrupinot ar komatiem atdala tikai viena veida apstākļus.

## Iedalījums

## Atsauces

## Ārējās saites
* AILab ieraksts
946. gads

**946. gads** () bija garais gads, kas pēc Jūlija kalendāra sākās ceturtdienā.

## Notikumi
* Kijivas kņaziene Olga karagājienā pret drevļaniem noposta Ukrainas pilsētu Malinu.
943. gads

**943. gads** () bija parastais gads, kas pēc Jūlija kalendāra sākās svētdienā.

## Notikumi
* Rumānijā Dobrogea apkārtnē sāka valdīt Župans Dimitrie.
945. gads

**945. gads** () bija parastais gads, kas pēc Jūlija kalendāra sākās trešdienā.

## Notikumi
* Par pirmo hronikās minēto Polockas ķēniņu kļūst Ragnvalds.
* Vēstures avotos pirmoreiz minēta Ukrainas pilsēta Korosteņa, Pagājušo gadu vēsturē kā slāvu drevļanu cilts centrs *Iskorosteņa*.

## Dzimuši
* Ēriks Uzvarētājs (*Eiríkr inn sigrsæli*), Zviedrijas karalis (miris 995. gadā)
* Meško I Pjasts (*Mieszko I*), pirmais vēsturiski zināmais Polijas valdnieks — poļānu kņazs no Pjastu dinastijas (miris 992. gadā)

## Miruši
* Igors Rurikovičs (*Ingvarr*), Kijivas (Kenugardas) kagans no 912. gada līdz savai nāvei (dzimis 878. gadā)
944. gads

**944. gads** () bija garais gads, kas pēc Jūlija kalendāra sākās pirmdienā.

## Notikumi
* Atjaunota Alžīrijas galvaspilsēta Alžīra.
938. gads

**938. gads** () bija parastais gads, kas pēc Jūlija kalendāra sākās pirmdienā.

## Dzimuši
* Hugo Kapets (*Hugues Capet*), franku ķēniņš no Kapetingu dzimtas (miris 996. gadā)
* Romāns II, Bizantijas imperators (miris 963. gadā)
935. gads

**935. gads** () bija parastais gads, kas pēc Jūlija kalendāra sākās ceturtdienā.

## Notikumi
* Beidza pastāvēt Sillas valsts Korejas pussalas dienvidaustrumos Korejas trīs karaļvalstu periodā.

## Miruši
* Svētais Vāclavs (*Svatý Václav*), Pšemislu dinastijas Bohēmijas kņazs, kuru 935. gadā nogalināja jaunākā brāļa Boleslava I piekritēji, Čehijas svētais aizbildnis (dzimis 907. gadā)
933. gads

**933. gads** () bija parastais gads, kas pēc Jūlija kalendāra sākās otrdienā.

## Notikumi
* Turcijas pilsēta Karsa kļūst par Armēnijas Karalistes galvaspilsētu.
* Ungāri gūst uzvaru Riādas kaujā.
931. gads

**931. gads** () bija parastais gads, kas pēc Jūlija kalendāra sākās sestdienā.

## Notikumi
* Par Norvēģijas ķēniņu kļūst Ēriks I Asiņainā āva, nomainot Haraldu I Skaistmati.

## Dzimuši
* Takšoņs (*Taksony*), Ungārijas princis (miris 972. gadā)
928. gads

**928. gads** () bija garais gads, kas pēc Jūlija kalendāra sākās otrdienā.

## Notikumi
* Izveidojās Zijarīdu valsts Senās Persijas teritorijā.
927. gads

**927. gads** () bija parastais gads, kas pēc Jūlija kalendāra sākās pirmdienā.

## Notikumi
* Anglija kļuva par vienotu valsti un izveidojās Anglijas Karaliste Lielbritānijas salas dienvidaustrumos.
925. gads

**925. gads** () bija parastais gads, kas pēc Jūlija kalendāra sākās sestdienā.

## Notikumi
* Egila karadraudze ieradās Kursā.
922. gads

**922. gads** () bija parastais gads, kas pēc Jūlija kalendāra sākās otrdienā.

## Dzimuši
* Meško I Pjasts (*Mieszko I*), pirmais vēsturiski zināmais Polijas valdnieks — poļānu kņazs no Pjastu dinastijas (miris 992. gadā)
920. gads

**920. gads** () bija garais gads, kas pēc Jūlija kalendāra sākās sestdiena.

## Notikumi
* Pečeņegi karoja pret Kijivas kaganu Ingvaru.

## Dzimuši
* Ragnvalds (*Ragnvaldr*), pirmais hronikās minētais Polockas ķēniņš (miris 978. gadā)
* Luijs IV Aizjūras, Francijas monarhs (miris 954. gadā)
919. gads

**919. gads** () bija parastais gads, kas pēc Jūlija kalendāra sākās piektdienā.

## Notikumi
* Par pirmo Vācijas karali kļuva Henrijs Putnu Ķērājs.
916. gads

**916. gads** () bija garais gads, kas pēc Jūlija kalendāra sākās pirmdienā.

## Miruši
* Ohridas Svētais Kliments, apgaismotājs un pirmais bulgāru bīskaps (dzimis 840. gadā)
914. gads

**914. gads** () bija parastais gads, kas pēc Jūlija kalendāra sākās sestdienā.

## Notikumi
* Iespējams, dibināta Baltkrievijas pilsēta Vitebska.
* Igors Rurikovičs karoja ar drevļaniem un paaugstināja viņu meslus.
Dmitrijs Kolduns

**Dmitrijs Kolduns** (Dzmitrijs Kalduns, , ; dzimis 1985. gada 11. jūnijā Minskā, Baltkrievijā) ir Baltkrievijas dziedātājs, Krievijas TV šova "Zvaigžņu Fabrika 6" uzvarētājs, kura laikā bija slavenā Filipa Kirkorova audzēknis.

## Mūziķa karjera
2006. gadā D. Kolduns piedalījās Krievijas televīzijas kanāla *Первый канал* realitātes šova "Zvaigžņu fabrika 6", kurā arī uzvarēja. Izmantojot gūto popularitāti, 2007. gadā mākslinieks uzvarēja Baltkrievijas atlasē 2007. gada Eirovīzijas dziesmu konkursā Somijā, un jau konkursā iekļūstot pusfinālā, kļūstot par pirmo savas valsts pārstāvi, kas kvalificējās lielajam finālam. Viņš parādījās uz skatuves ar dziesmu "Work Your Magic" (autori — Filips Kirkorovs un *Karen Kavaleryan*) un ieņēma 5. vietu.

## Ārējās saites
* http://www.koldun.name/ 
* https://web.archive.org/web/20071030094515/http://www.tvr.by/eng/eurofest.asp
* http://belarus.esckaz.com/
* http://dimackakoldun.eforum.lt/ 
* https://web.archive.org/web/20081015064922/http://www.freewebs.com/dimakoldunfc-lt/
Džeza dziedātājs

**"Džeza dziedātājs"** () ir 1927. gada ASV mūzikls. Šī ir pirmā pilnmetrāžas mākslas filma ar sekojošiem sinhronizētiem dialogiem, tas bija skaņu kino pirmsākums un mēmā kino ēras beigu sākums. Filmas režisors ir Alans Kroslends. Filmu izplatīja *[[Warner Bros. Pictures]]* studija, parādot kino pasaulei savu jauno izgudrojumu — *[[Vitaphone]]* skaņu sistēmu. Filmas galvenās lomas atveidotājs Els Džolsons pats iedziedāja sešas dziesmas. Filma balstīta uz Samsona Rafaelsona lugas *The Day of Atonement* motīviem.

Derils Zanuks ieguva speciālo Amerikas Kinoakadēmijas balvu 1. Kinoakadēmijas balvas pasniegšanas ceremonijā, tāpat filma tika izvirzīta nominācijām, kā "Labākais adaptētais scenārijs" un "Labākie inženierzinātņu efekti". 1996. gadā filma "Džeza dziedātājs" tika iekļauta Nacionālajā kino reģistrā. 1998. gadā Amerikas Kinoinstitūts izvēlējās filmu kā vienu no visu laiku labākajām un ierindoja to 19. vietā savā sarakstā.

## Ārējās saites
Sapata

**Sapata** ( vai ) ir spāņu uzvārds. Cilvēki ar šo uzvārdu:

* Duvans Sapata (*Duván Zapata*) — Kolumbijas futbolists (dzimis 1991)
* Emiljano Sapata (*Emiljano Sapata*) —  Meksikas revolūcijas līderis, nacionālais varonis (1879-1919);
* Karena Sapata (*Karen Zapata*) — Peru šahiste (dzimusi 1982);
* Kristjans Sapata (*Cristián Zapata*) — Kolumbijas futbolists (dzimis 1986).
Teodors Šeinpflugs

**Teodors Augusts Šeinpflugs** (, dzimis , miris ) bija vācbaltiešu izcelsmes Livonijas guberņas Liepupes luterāņu mācītājs. 

Studējis Tērbatas universitātē. 1889. gadā kalpoja par adjunktu Ērgļos, vēlāk par vikāru Cēsīs, līdz 1891. gadā kļuva par mācītāju Liepupē. 1905. gada revolūcijas laikā bēga uz Pērnavu, bet vēlāk atgriezās draudzē. Nodibinoties LSPR, devās uz Rīgu. Pretēji aizliegumam, noturēja sprediķus. Arestēts, ieslodzīts, komunistu nošauts Biķernieku mežā.

## Avoti
*Kārlis Beldavs, "Mācītāji, kas nāvē gāja", Luterisma mantojuma fonds, Rīga, 2010,
Johans Hermanis Cigra

**Johans Hermanis Cigra** (, dzimis , miris ) bija Lībekā dzimis dārznieks un botāniķis, dārzkopības pionieris Latvijā, Vērmanes dārza aleju plānojuma autors (1817).

## Dzīvesgājums
Dzimis 1775. gadā Lībekā tirgotāja ģimenē. Mācījās Hannoveres Karaliskajā botāniskajā dārzā *"Berggarten"*. Ceļoja pa Vāciju un Nīderlandi, līdz  1795. gadā apmetās un līdz mūža beigām (vairāk nekā 60 gadu) nodzīvoja Rīgā.

Cigras nodibinātais dārzkopības uzņēmums kļuva par atzītu centru, no kura ieviesās daudzi jaunievedumi un pie kura devās mācīties daudzi dārzkopji.  1823. gadā izstrādāja Lielo kapu plānojumu, paredzot kapus pārvērst par skaistu dārzu ar zālieniem un puķu dobēm, kokiem un košumkrūmiem.

Johana Hermaņa Cigras vecākais brālis Johans Gothards Cigra bija aptiekārs Valkā, vēlāk Jelgavā.

## Ārējās saites

* Cigra Baltisches Biographisches Lexikon
Imagine (dziesma)

***Imagine*** ir angļu mūziķa Džona Lenona sarakstīta un izpildīta dziesma. Dziesma ir tikusi iekļauta viņa tāda paša nosaukuma albumā. Šis ir vislabāk pārdotākais singls Lenona solokarjerā — Apvienotajā Karalistē tika pārdoti vairāk nekā 1,6 miljoni singla kopiju, par ko tas tika sertificēts ar platīna diska statusu.

*Imagine* tika iekļauta vairākos dažādu periodu labāko dziesmu sarakstos. Tāpat tai vairāki mūziķi ir izveidojuši kaverversijas.

## Ārējās saites
* 
* Dziesmas videoklips
*
M Sola heliports

**M Sola** (ICAO: **EVSM**) ir vispārējās aviācijas privāts helikopteru lidlauks Ogres novada Jumpravas pagastā. Sertificēts (2014) vizuālajiem lidojumiem diennakts gaišajā un tumšajā laikā. Lidlaukā ir viens 10x10 m betona seguma nosēšanās laukums.

Lidlauks aprīkots ar atbilstošu apgaismojumu, navigācijas, meteoroloģijas un komunikāciju aprīkojumu. Pieejama gaisa kuģu apkope, angāri un izmitināšanas iespējas, degvielas piegāde. Lidlauku apkalpo uzņēmums *GM Helicopters*.

## Atsauces

## Ārējās saites
* M-Sola Heliport 
* Heavy Lift Helicopters
Inarts Skujiņš

**Inarts Skujiņš** (dzimis , miris ) bija Latvijas žurnālists, kā arī LKP CK sekretārs no 12.04.1990. (I plēnums) līdz 23.07.1990. (IV plēnums), bet atbrīvots no pienākumiem.

Bijis laikraksta "Sports" galvenais redaktors no 1963. līdz 1969. gadam. No 1969. līdz 1971. gadam — Latvijas Radio izdevuma "Rīgas Viļņi" redaktors un "Pēdējo ziņu" galvenā redaktora vietnieks. Bijis arī vēstures pasniedzējs Rīgas Elektromehāniskajā tehnikumā un tā neklātienes nodaļas vadītājs. Bijis Latvijas Televīzijas Sabiedriski politisko raidījumu redakcijas galvenais redaktors no 1973. līdz 1976. gadam, Rīgas pilsētas deputāts kopš 1976. gada. Bijis LKP centrālkomitejas masu informācijas līdzekļu instruktors, un no 1989. gada jūlija līdz 1990. gada aprīlim — Latvijas PSR Galvenās literatūras pārvaldes vadītājs. 1961. gadā ieguvis augstāko izglītību — absolvējis Latvijas Valsts Universitātes vēstures un filoloģijas fakultāti. 20. gadsimta 70. gados — Augstāko partijas skolu.

Sieva — Rūta Skujiņa, farmaceite, absolvējusi Rīgas Medicīnas institūta Farmācijas fakultāti, bezpartejiska, ilggadēja aptiekas vadītāja Rīgā no 1969. līdz 2006. gadam. Meita Vineta Skujiņa — valodniece, sociolingviste un politiķe.

Miris 2023. gada 6. februārī.

## Atsauces
Soročincu gadatirgus

thumb|300px|Podnieks Soročincu gadatirgū
**Soročincu gadatirgus** () ir viens no ievērojamākajiem Ukrainas gadatirgiem. Tiek rīkots Poltavas apgabala Mirhorodas rajona Veliki Soročincu ciemā. Tradicionāli notiek katru gadu augusta pēdējās brīvdienās, bet pēdējos gados tā sākums tiek pārcelts nedēļu agrāk. Risinās 5 dienas.

19. gadsimtā tagadējās Ukrainas teritorijā ik gadu tika rīkoti ap 12 tūkstošu gadatirgi, no tiem 178 — lieli un vidēji. Soročincu gadatirgus nebija ne starp lielākajiem, ne zināmākajiem. Atpazīstamību tam deva Nikolaja Gogoļa stāsts «Soročincu gadatirgus» no krājuma «Vakari ciematā Dikaņkas tuvumā». Gadatirgus Soročincos tika rīkots līdz 1920. gadiem, kad to slēdza. Gadatirgus atdzima 1966. gadā. 1999. gadā ar Ukrainas prezidenta rīkojumu tam tika piešķirts Nacionālā gadatirgus statuss.

## Atsauces

## Ārējās saites
Latvijas PSR Ministru Padomes Galvenā pārvalde kara un valsts noslēpumu aizsardzībai presē

Latvijas PSR Ministru padomes **Galvenā pārvalde valsts noslēpumu aizsardzībai presē** jeb **"Glavļits"** bija represīva PSRS okupācijas iestāde, kuras uzdevums bija politiskā cenzūra PSKP vadībā no 1940. gada līdz 1990. gada oktobrim.

Nosaukums līdz 1940. gada 12. decembrim — Galvenā literatūras pārvalde, no kā izveidojusies abreviatūra, līdz 1941. gada jūnijam — Galvenā literatūras un izdevniecību lietu pārvalde, no 1953. gada 15. marta līdz 1953. gada 8. oktobrim — Otrā pārvalde, savukārt, līdz 1966. gada 8. septembrim — Galvenā pārvalde valsts un kara noslēpumu aizsardzībai.

No 1940. gada 16. jūnija formāli juridiski bija pakļauta Latvijas PSR Iekšlietu tautas komisariātam, vēlāk no 1940. gada 12. decembra līdz nacionālsociālistiskās Vācijas okupācijai — Latvijas PSR Tautas komisāru padomei; vēlāk pakļauta tieši Latvijas PSR Tautas komisāru padomei un tās mantiniecei — Latvijas PSR Ministru padomei; no 1963. gada 4. novembra līdz 1966. gada 8. septembrim pakļauta ministrijas līmeņa institūcijai — Ministru Padomes Valsts preses komitejai. Faktiski pakļauta Valsts Drošības komitejai un PSKP Latvijas Centrālajai komitejai.

1990. gada 10. augustā Latvijas Republikas Ministru Padome nolēma pārvaldi likvidēt.

Pārvalde atradās Vaļņu ielā 2, Rīgā, kur atrodas Izglītības un zinātnes ministrija, un Balasta dambī, "Preses nama" 18. stāvā.

"Glavļita" vadītāji Latvijā bija:
* Jānis Niedre, literāts;
* Austra Luceviča (Austra Kramiņa Ādolfa meita);
* Ernests Upmalis;
* Inarts Skujiņš, žurnālists, LKP biedrs  
* Rūdolfs Dundurs, pienākumu izpildītājs.

## Atsauces
Metropole (filma)

**"Metropole"** () ir 1927. gada vācu ekspresionisma zinātniskās fantastikas mēmā kino filma, kuras režisors ir Frics Langs.

Filma ir par gigantisko Metropoli, kas ir tikusi sadalīta divās daļās — saimnieki dzīvo virszemē un strādnieki mīt pazemē. Pilsētu pārvaldošais magnāts liek uzbūvēt cilvēku robotu, lai tas izprovocētu uz dumpi strādniekus, kurus pēc tam varētu sodīt. Tajā galvenās lomas attēlo Brigite Helma, Alfrēds Ābels un Gustavs Frēlihs.

"Metropole" tiek uzskatīta par pirmo zinātniskās fantastikas mākslas filmu. Filmas uzņemšana kopumā izmaksāja apmēram 5 miljonus vācu marku, tādējādi tā bija līdz tam dārgākā uzņemtā filma. Tā tika uzņemta UFA studijā, kur visas dekorācijas, izņemot debesskrāpjus, tika būvētas dabiskajā lielumā. Filmas režisors Langs apgalvoja, ka filmas uzņemšanai iedvesmojies no Ņujorkas.

Mūsdienās filmu "Metropole" uzskata par vienu no dižākajām un ietekmīgākajām filmām, kas jebkad uzņemta. 2022. gada filmu žurnāla *Sight and Sound* kritiķu aptaujā filma ieņēma 67. vietu. 2001. gadā filma iekļauta UNESCO Pasaules atmiņas reģistrā — kā pirmā filma, kas šādi pagodināta.

2023. gada 1. janvārī beidzās filmas ASV autortiesību termiņš, tādējādi tai nokļūstot publiskajā īpašumā.

## Atsauces

## Ārējās saites
Huaresa

**Huaresa** (), saukta arī par ***Paso del Norti*** jeb "Izeju uz ziemeļiem", ir pilsēta un municipalitāte Meksikas ziemeļos, Čivavas štatā. Atrodas Riograndes upes krastā, pie robežas ar ASV. Pēc 2010. gada datiem, pilsētā dzīvo 1 321 004 iedzīvotāji un tās aglomerācijā dzīvo 2 539 946 iedzīvotāji. Tā ir Čivavas štata lielākā pilsēta un piektā lielākā Meksikas pilsēta.

2008. gadā pilsētas robeža ar ASV tika šķērsota ap 23 miljoniem reižu, padarot to par galveno robežas šķērsošanas punktu starp ASV un Meksiku. Pēdējos gados pilsēta un tās apkārtne arvien vairāk kļūst par vienu no lielākajiem industriālajiem centriem Meksikā. 2007. gadā *[[The New York Times]]* apgalvoja, ka Huaresā tiek radīts vairāk jaunu rūpnīcu nekā jebkurā citā Ziemeļamerikas pilsētā. 2008. gadā pilsēta tika nosaukta kā *Nākotnes pilsēta*.

## Atsauces

## Ārējās saites
Saliņas miera līgums

[thumb|360px|Žemaitijas fogtejas (''Samaiten'') izveide pēc Saliņas līguma. Pēc [Melnas līgums|Melnas līguma 1426. gadā Žemaitijai pievienotās teritorijas iezīmētas ar svītrojumu.]]
**Saliņas miera līgums** (, ) bija miera līgums starp Lietuvas dižkunigaitiju un Vācu ordeni, kas formāli pārtrauca Lietuvas krusta karus.

Līgumu 1398. gada 12. oktobrī uz kādas saliņas Nemunas upē parakstīja Lietuvas dižkungs Vītauts Dižais un Vācu ordeņa Vācu ordeņa lielmestrs Konrāds no Juningenes. Lietuva atteicās no Žemaitijas, kuru Vācu ordenis uz laiku inkorporēja savā valstī kā fogteju.

## Priekšvēsture
1251. gadā Lietuvas dižkungs Mindaugs uzsāka sarunas ar Livonijas ordeņa mestru Andreasu no Štīrijas par pāriešanu katoļu ticībā un piekrita Zemgales un Žemaitijas nonākšanai Livonijas ordeņa pakļautībā. Kad 1259. gadā žemaiši sakāva Vācu ordeņa un Livonijas ordeņa apvienoto karaspēku kaujās pie Skodas un 1260. gadā Durbes kaujā, Mindaugs lauza miera līgumu ar Ordeni. 1263.-1398. gadā Žemaitijas teritorija atradās konfliktu zonā starp Lietuvas dižkunigaitisti un Vācu ordeņa teritorijām Livonijā un Prūsijā.

## Miera pamatnosacījumi
Lietuvas dižkungs Vītauts apņēmās pārtraukt uzbrukt Vācu ordenim un atbalstīt kristietības izplatīšanu gan savā valstī, gan aiz tās robežām. Abas puses apņēmās neveidot nekādas savienības ar citām valstīm vienai pret otru un ar robežakmeņiem iezīmēt savstarpējās robežas. Žemaitija "uz visiem laikiem" pārgāja Vācu ordeņa pakļautībā. Pleskavas kņaziste nonāca Vācu ordeņa, bet Novgorodas zeme Lietuvas dižkunigaitijas interešu sfērā.

Starp abām valstīm nodrošināma brīva preču apmaiņa. Abas puses piedalās kopīgos karagājienos un nepieļauj citām naidīgām valstīm izmantot savu teritoriju karaspēka kustībai.

## Sekas
Tika izveidota Žemaitijas fogteja (*Vogtei Samogitien*), no 1405. gada fogta pienākumus pildīja vēlākais lielmestrs Mihaels Kihmeisters no Šternbergas. 1409. gadā sākās žemaišu sacelšanās, ko atbalstīja Polijas karalis Jagailis. Lielmestrs Ulrihs no Juningenes devās karagājienā uz Lietuvu, bet viņa karaspēks tika sakauts Grīnvaldes kaujā. 
Pēc Melnas līguma noslēgšanas 1422. gadā Vācu ordenis atteicās no Žemaitijas.

## Ārējās saites
* Vācu ordeņa un Prūsijas līgumi  (vāciski)
Smadzeņu satricinājums

thumb|Smadzeņu satricinājuma shematisks attēlojums
**Smadzeņu satricinājums** () ir galvas smadzeņu trauma. To izraisa tieša vai netieša spēka iedarbība uz galvaskausu. Šis ir izplatītākais smadzeņu traumas veids. Ja ir noticis smadzeņu satricinājums, tiek bojātas smadzeņu funkcijas, tomēr lielu pārmaiņu smadzenēs nav.

Parasti uzreiz pēc satricinājuma rodas samaņas traucējumi, kas var ilgt dažas minūtes, retāk tie ilgst dažas stundas. Tāpat var tikt novērota slikta dūša, vemšana, galvassāpes, reibonis, lēns pulss, acu zīlīšu paplašināšanās, virspusēja elpošana. Parasti cietušie neatceras notikumus tieši pirms satricinājuma, kā arī var būt problēmas ar orientēšanos telpā un laikā. Ar laiku simptomi samazinās, tie parasti izzūd trīs nedēļu laikā, tomēr dažādas sekas, piemēram, galvassāpes, reibonis, apātija un nogurums, var neizzust ilgāku laiku, pat 1—2 gadus. Smadzeņu satricinājums tiek ārstēts ar gultas režīmu un medikamentiem, kā arī fizisko un kognitīvo atpūtu (jāierobežo fiziskām darbībām, kā videospēļu spēlēšana, īsziņu sūtīšana, veltītais laiks).

Cilvēki, kam bijis smadzeņu satricinājums, ir vairāk uzņēmīgi pret citiem smadzeņu satricinājumiem, it īpaši, ja nākamais ir noticis līdz brīdim, kad cilvēks ir pilnībā atlabis no iepriekšējā satricinājuma. Tā kā satricinājuma definīcija nav pilnīgi noteikta un pastāv iespējamie neziņošanas gadījumi, nav zināms, cik bieži cilvēkiem ir smadzeņu satricinājums, tomēr tiek lēsts, ka gadā starp katriem 1000 cilvēkiem vairāk nekā 6 cilvēkiem tāds ir bijis. Starp biežākajiem satricinājuma cēloņiem ir sporta traumas, velosipēdu negadījumi, satiksmes negadījumi un krišana, pēdējie divi biežāk ir sastopami starp pieaugušajiem.

## Atsauces

## Ārējās saites

* Galvas traumas 
* ''Neslimo.lv'' ieraksts
* ''MedlinePlus'' ieraksts